Katmandu (distrikt)

Katmandu-distriktet er et av Nepals 75 administrative distrikter. Det ligger i Sentralregionen, Bagmati Sone (se kart). Hoveddelen av distriktet ligger innafor dalføret Katmandudalen, en mindre del ligger utafor.

Distriktet består av Nepals hovedstad og største by, Katmandu, og en del mindre byer, landsbyer og landdistrikter, bl.a. Kirtipur, der Tribhuvan-universitetet ligger.

Katmandu-distriktet grenser mot Dhading i vest, Nuwakot i nord, Sindhulpalchok i nordøst, Kavrepalanchok. Bhaktapur og Lalitpur i sørøst og Makwanpur i sørvest.

Areal er 395 km². Kathmandu er Nepals 3. minste distrikt.

Befolkninga i distriktet var i (2001) 1 081 845, av det om lag 300 000 utafor Katmandu by. Katmandu er det distriktet i Nepal som har størst folketetthet og størst befolkning.

I distriktet er det 57 landsbyutviklingskomiteer og 2 bykommuner. Bybefolkninga er 65,9 %.

Levealderen er 69,5 år. Barnedødelighet pr. 1 000 fødte er 30,7. Befolkning uten tilgang til reint drikkevann er 11 %. (Tall fra 2001.) Antall leger er 276 (2002).

Parbatiya-befolkninga er 32,11 %. Dalit er 2,57 %. Buddhister er 20,0 %.

Urbefolkninga i distriktet er newarfolket (se egen artikkel), som fortsatt dominerer distriktene utafor Katmandu by og mange kvarterer inne i byen.

Distriktet inneholder ei lang rekke berømte kulturminner som også er store turistattraksjoner. Mer om dem, se hovedartikler om Katmandu og Katmandudalen.

Referanser

Eksterne lenker 
 
 Kart over Katmandu-distriktet
 Kart med helsestatistikk (på engelsk)

Distrikter i Nepal